PLANB บวก 3% โบรกฯแนะซื้อ คาดผลงานครึ่งปีหลังฟื้น หลังโควิด-19 คลี่คลาย
PLANB บวก 3% โบรกฯแนะซื้อ คาดผลงานครึ่งปีหลังฟื้น หลังโควิด-19 คลี่คลาย ล่าสุดอยู่ที่ 4.94 บาท บวก 0.14 บาท หรือ 2.92% มูลค่าซื้อขาย 94.94 ล้านบาท
PLANB บวก 3% โบรกฯแนะซื้อ คาดผลงานครึ่งปีหลังฟื้น หลังโควิด-19 คลี่คลาย ล่าสุดอยู่ที่ 4.94 บาท บวก 0.14 บาท หรือ 2.92% มูลค่าซื้อขาย 94.94 ล้านบาท
8 พ.ค. 2563

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.21 น. อยู่ที่ 4.94 บาท บวก 0.14 บาท หรือ 2.92% สูงสุดที่ 5.05 บาทต ต่ำสุดที่ 4.84 บาท ด้วยมูลค่าซื้อขาย 94.94 ล้านบาท

ทั้งนี้ บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น PLANB ประเมินราคาเป้าหมาย 8.3 บาท/หุ้น โดยบริษัทได้เข้าลงนามในสัญญาบริหารจัดการสื่อป้ายโฆษณาให้กับสำนักการจราจรและขนส่งกรุงเทพมหานคร เป็นระยะเวลา 3 ปี โดยจะใช้งบลงทุน 314 ล้านบาท ในปี 2563 ในการติดตั้งป้ายโฆษณาดิจิตอล และ ป้ายนิ่งรวมกันทั้งหมด 1170 ป้าย ทั่ว กทม ทั้งนี้ผู้บริหารคาดว่าจะเริ่มรับรู้รายได้ในไตรมาส 3/63 เป็นต้นไป โดยคาดการณ์รายได้จากสื่อในส่วนนี้ ที่ 129 ล้านบาท และ 215 ล้านบาทในปี 2563-2564 หรือคิดเป็น 3% ของรายได้รวม
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ”  PLANB ปรับเป้าขึ้นเป็น 7  บาท/หุ้น จากเดิม 5 บาท/หุ้น โดยประเมินกำไรสุทธิไตรมาส 1/63 ที่ 95 ล้านบาท (ลดลง 38% จากปีก่อน และลดลง 57% จากไตรมาสก่อน)
สำหรับแนวโน้มกำไรสุทธิที่ลดลงเมื่อเทียบจากปีก่อน ส่งผลจาก 1) รายได้รวมที่ลดลง 13% เมื่อเทียบจากปีก่อน โดยรายได้ของ Engagement marketing ปรับตัวลดลง 44% เมื่อเทียบจากปีก่อน 2) Gross profit margin อยู่ที่ 30.8% ปรับตัวลดลงเมื่อเทียบจากปีก่อน จากการขยาย Media capacity อย่างต่อเนื่อง ส่งผลให้มีต้นทุนคงที่สูงและ PLANB ได้ติดตั้งจอที่ Lido Connect
ส่วนแนวโน้มผลประกอบการที่ลดลงเมื่อเทียบจากไตรมาสก่อน ส่งผลจาก seasonality นอกจากนี้ คาดผลกระทบของ COVID-19 จะหนักสุดในไตรมาส 2/63 ส่งผลให้ผลประกอบการไตรมาส 2/63 เป็นจุดต่ำสุดของปี และจะเริ่มฟื้นตัวอย่างมีนัยสำคัญตั้งแต่ครึ่งหลังปี 2563 หลังสถานการณ์ COVID-19 คลี่คลาย
ดังนั้น จึงปรับประมาณการกำไรสุทธิปี 2563-2564 ลง -22% และ -2% อยู่ที่ 411 ล้านบาท (ลดลง 45% เมื่อเทียบจากปีก่อน) และ 849 ล้านบาท (เพิ่มขึ้น 107% เมื่อเทียบจากปีก่อน) ตามลำดับ จากการปรับรายได้รวมลง 15% และ 4% เพื่อสะท้อนผลกระทบจาก COVID-19 ที่รุนแรงกว่าคาด ราคาหุ้นปรับตัวลง 17% ใน 3 เดือนที่ผ่านมาได้สะท้อนผลกระทบจาก COVID-19 ไปพอสมควรแล้ว
อย่างไรก็ตาม มองว่าราคาปัจจุบันน่าสนใจโดย PLANB เทรดอยู่ที่ 2021E PER ที่ 22.6 เท่า และมองว่าปี 2563 เป็นปีที่สื่อของ PLANB ได้รับผลกระทบจาก COVID-19 แต่เชื่อมั่นว่าปี 2564 จะเป็นปีทองของ PLANB จากผลประกอบการที่จะกลับมาเติบโตโดดเด่นอีกครั้ง